Den Vest-Sjællandske Avis, 1839-07-12
England. Den Clausul i Jamaicabillen, som bemyndiger Regjeringen til, i Tilfælde af den lovgivende Forsamlings fortsatte Modstand, at udgive visse Forordninger uden Forsamlingens Medvirkning. (disse Love angaae Contracter med Tjenestefolk, Forebyggelse af Omstreifning paa Landetog Forebyggelse af uretmæssig at tage ubeboede Landeiendomme i Besiddelse) kom for i Overhuset den 2den Julii. Ved Understøttelse af Lord Brougham drev Lord Lyndhurst et Amendement igjennem over Forkastelsen af denne Clausul med 149 imod 80 Stemmer. Den anden Clausul, som kun gik ud paa Prolongationen af visse allerede udgivne, men imidlertid udløbne Forordninger uden Forsamlingens Medvirkning, gik trods Lord Broughams Modstand igjennem, og danner nu Billens Hoveddeel. Canadabillen blev den 4de Juli læst anden Gang, men ikke uden Modstand. Den Jrske Municipalbill er med sine 250 Clausuler gaaet igjennem. - Chartisturoligheden har tilsidst, som det lod sig vente, ført til Ulykke. Den 4de Julii om Aftenen holdt de deres sædvanlige Forsamling med Banner og Faner o. s. v. i Birmingham, Kl. 9 viste en Afdeling af Londoner Politie sig og opfordrede dem til at gaae fra hinanden. Chartisterne overfaldt imidlertid Politiebetientene og tilredte dem meget ilde, indtil Militairet kom til og en Deel tog Flugten. Paa flere Steder i Staden bleve Tropperne opstillede, og Opløbet var overalt stort Anførerne for den politiske Union bleve udpebne af Folket. Flere Politiebetjente bleve haardt saarede, meest med Steenkast og Næveslag, En er dødeligt saaret med et Bajonet stik. Hele Natten var Politiet samlet. Af de Arresterede ere 9 henviste til Assiserne i Warwick. Om Natten hørte man det Raab: "Til Vaaben!" Endeel af Oprørerne begav sig til St. Thomas Kirkegaard, hvor de vilde sønderslaae Jerngitteret; men Politiet kom til i rette Tid. Ved Postens Afgang om Morgenen den 5te Juli Kl. 8 1/2 vare store Menneskemasser, forsamlede ved Vagthuset, og andre Hobe dreve omkring ved Portene. Chartisternes Delegation har fattet ganske fortvivlede Beslutninger. Med den 15de d. M. skal den hellige Uge begynde, d. c. alle Chartisterne ville lægge Hænderne i Skjødet og afholde sig fra alle accisepligtige Artikler. - Majoren og Magistraten i Birmingham har d. 5te Juli udstedt følgende Advarsel: "Enhver opfordres til at holde sig hjemme i Aften, naar han ikke vil udsætte sig for de værste Følger. Gjestgivere og Vertshuusholdere have at lukke deres Dørre Kl. 8 1/2 indtil videre." Fra Birmingham berettes endvidere alle Boutikker ere lukkede, alle Forretninger have hørt op, og de arbeidende Klasser have nedlagt deres Arbeide. Med hvert Øieblik ventes friske Tropper fra Weedon, hvorhen et Vogntog blev afsendt den 5te Juli paa Jernbanen. De saarede Politiebetjente ere endnu ikke erklærede uden Fare. Militairet drager igjennem Gaderne. Publikum veed ikke at forklare sig de krigerske Rustninger. De Afsendte sige, at de ville holde Møde, hver Dag i Ugen, endog om Søndagen. Det hedder, at der er udbrudt Forræderie imellem det saakaldte Nationalconvent, og at nye Fængslinger ville følge. Holland. Fra Heerlen i det Limburgske skrives: De Belgiske Journaler have meget overdrevet en lille Skandale, som er passeret her, og de have gjort en Myg til en Elephant. De Belgiske Patrioter, skulle have slaaedes med Orangisterne, og der skal være flødt Blod. Men af Alt dette er ikke et eneste Ord sandt. Et beruset Menneske har, efterat den Hollandske Regjering var proclameret, løbet igjennem Gaderne med en Belgisk Fane og ladet Leopold leve. Han blev arresteret, og dermed var Roligheden tilveiebragt.